Diari Oficial de la Generalitat Valenciana


Sumari del DOGV 4637, del 25-11-2003 (2003/12787)

Edicte de notificació de la Junta Arbitral de Transports d'Alacant, sobre notificació de laude a Fabrigal, SL. Expedient 051/03-A.
----------------------------------------------------------------------------------------------------------------------------------

### Dades del document

Número de DOGV
:   4637

Data del DOGV
:   25-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/12734


Organisme emissor
:   Conselleria d'Infraestructures i Transport

Tipus de document
:   Anunci

Edicte de notificació de la Junta Arbitral de Transports d'Alacant, sobre notificació de laude a Fabrigal, SL. Expedient 051/03-A. [2003/X12359]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, 13 de gener, fa saber a Juan Ramón García Huertas d'Espinardo (Múrcia), que s'ha dictat laude en l'expedient a dalt referenciat com a conseqüència del procediment seguit en este i que no ha pogut ser comunicat per absència, ignorat parador, caducat o refusat.
  
El text del laude és el següent:
  
?Tribunal
  
President: Manuel Gálvez Acero, cap del Servici Territorial de Transports d'Alacant
  
Vocals:
  
Juan Rico Girona, representant de les empreses de transports.
  
Antonio Guardiola Jover, representant dels usuaris.
  
Secretària accidental: Carolina Casal Asensio
  
Alacant, 7 de juliol de 2003. A les 9.30 hores es constituïx la Junta Arbitral de Transports d'Alacant en la seu de l'avinguda d'Aguilera núm. 1, 6ª pta., amb els membres expressats al marge, a fi de dictar laude arbitral sobre la controvèrsia plantejada en l'expedient 051/03-A, promogut per Transportes Ochoa, SA, amb domicili en la Font de la Figuera (València) contra Fabrigal, SL, amb domicili a Ibi (Alacant) en relació amb la reclamació següent:
  
Impagament de ports per servicis de transport realitzats en el mes de desembre de 2002, des d'Ibi a distintes poblacions, segons la factura unida a l'expedient per valor de 1.509'65 e (mil cinc-cents nou amb seixanta-cinc euros), més despeses financeres per import de 16'93 e (setze amb noranta-tres euros).
  
Comença la vista oral sense la compareixença de la reclamada, malgrat haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada.
  
Es concedix la paraula al representant de l'actora, Óscar Rafael Nuevo Sánchez, degudament acreditat, el qual ratifica la demanda i indica al mateix temps que ha percebut a càrrec de la factura núm. 4620.02811, objecte de reclamació, la quantitat de 700'00 e i sol·licita que es dicte laude sobre la diferència.
  
La Junta Arbitral considera que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, en allò que afecta les qüestions competencials de les juntes arbitrals de Transport.
  
Admeses per la Junta Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent:
  
Laude: estimar parcialment la demanda interposada per Transportes Ochoa, SA, contra Fabrigal, SL, per considerar formalitzats els contractes i realitzades les prestacions convingudes sense que haja sigut provat el pagament de la totalitat dels ports meritats.
  
Conseqüentment amb tot el que antecedix, cal que Fabrigal, SL, pague a Transportes Ochoa, SA, la quantitat que deu de 809'65 e (huit-cents nou amb seixanta-cinc euros) una vegada descomptada de l'import de la factura que es reclama la quantitat rebuda per l'actora a compte d'esta. Així mateix correspon que siguen pagades en la forma indicada les despeses financeres generades l'import de les quals puja a 16'93 e (setze amb noranta-tres euros).
  
Contra esta resolució arbitral es pot interposar únicament recurs d'anul·lació davant l'Audiència Provincial que haurà de presentar-se dins dels deu dies següents a la notificació del laude, o d'aclariment, dins dels cinc dies següents a la notificació.
  
Contra el laude arbitral ferm només es pot interposar recurs de revisió, d'acord amb el que establix la legislació processal per a les sentències processals fermes.
  
El que per a la constància, l'arxivament i el trasllat a les parts firmen els membres de la Junta en el lloc i data indicats?.
  
Els terminis de recurs continguts en el laude transcrit seran computables a partir del dia següent a la publicació del present edicte en el DOGV.